cyanic-selkie/wikianc huggingface dataset:
Κύκλος του άνθρακα
Ανθρωπογενής διαταραχή
Στον ωκεανό, η αύξηση του ατμοσφαιρικού CO2 οδηγεί σε αναλογική αύξηση της ποσότητας CO2 που διαλύεται στην επιφάνεια του ωκεανού. Το μεγαλύτερο μέρος αυτού αντιδρά με ανθρακικά ιόντα στο θαλασσινό νερό για να σχηματίσει διττανθρακικά, μια διαδικασία που ενισχύει την ικανότητα του ωκεανού να απορροφά άνθρακα. Ωστόσο, η χημική αντίδραση γίνεται λιγότερο αποτελεσματική όταν ο ωκεανός έχει ήδη απορροφήσει πολύ CO2, μειώνοντας την πρόσληψή του, και δημιουργώντας έναν πιο όξινο ωκεανό. Μετά από αυτήν τη διαδικασία, ο ανόργανος άνθρακας στις διάφορες μορφές του μεταφέρεται στον βαθύ ωκεανό μέσω της κυκλοφορίας. Το 75% όλου του άνθρακα που απορροφάται από τον ωκεανό παραμένει στα κορυφαία 1000 μέτρα λόγω της αργής κυκλοφορίας των ωκεανών. Σε αντίθεση με τα χερσαία οικοσυστήματα, το θαλάσσιο πλαγκτόν περιορίζεται κυρίως από τη διαθεσιμότητα των θρεπτικών ουσιών και όχι από την έλλειψη του CO2, και ως εκ τούτου η ανάπτυξή του δεν αυξάνεται με την αύξηση του CO2 στον ωκεανό. Παράλληλα, η αυξημένη οξύτητα του ωκεανού επηρεάζει πολλά θαλάσσια είδη και οικοσυστήματα, ενώ η έμμεση επίδραση των αλλαγών του οικοσυστήματος στην απορρόφηση του CO2 από τον ωκεανό είναι άγνωστη.
Η σωρευτική ποσότητα από τις εκπομπές είναι πιο σημαντική από τις ετήσιες εκπομπές στον καθορισμό του επιπέδου της κλιματικής αλλαγής, επειδή τα μόρια CO2 παραμένουν στην ατμόσφαιρα για μεγάλο χρονικό διάστημα (16 - 34% του CO2 θα παραμείνει στην ατμόσφαιρα για περισσότερα από 1000 χρόνια). Εάν η δημόσια πολιτική και οι επακόλουθες αλλαγές στη βιομηχανία και στις επιλογές των καταναλωτών οδηγήσουν σε μείωση των ετήσιων εκπομπών, οι ατμοσφαιρικές συγκεντρώσεις θα εξακολουθούν να αυξάνονται (αν και πιο αργά), από τη στιγμή που εκπέμπεται περισσότερο CO2 στην ατμόσφαιρα από ό,τι απορροφάται. Η παρακολούθηση της κατακράτησης του άνθρακα, και η μοντελοποίηση του κύκλου του άνθρακα για την κατανόηση των διαδικασιών, είναι ιδιαίτερα σημαντική.
Παραπομπές
Κατηγορία:Άνθρακας Κατηγορία:Κλιματική αλλαγή
Χρήστος Χρυσοφάκης
Ο Χρήστος Χρυσοφάκης (18 Ιανουαρίου 1990, Ιεράπετρα) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Α.Σ. Ιεράπετρας.
Σταδιοδρομία σε συλλόγους
Ξεκίνησε τη σταδιοδρομία του στον τοπικό σύλλογο της πατρίδας του, Ο.Φ. Ιεράπετρας, πριν κάνει το άλμα στις ακαδημίες του Εργοτέλη. Υπέγραψε το πρώτο του επαγγελματικό συμβόλαιο με τον σύλλογο στις 22 Ιουλίου 2008. Πέρασε τα επόμενα επτά χρόνια με τον Εργοτέλη, έχοντας συνολικά 33 συμμετοχές και σημειώνοντας 2 γκολ. Στις 2 Ιανουαρίου 2014, μετακινήθηκε με δανεισμό στον Παναιγιάλειο της Φούτμπολιγκ, μέχρι το τέλος της σεζόν. Στις 28 Ιανουαρίου 2015, επέστρεψε στην πατρίδα του Ιεράπετρα, υπογράφοντας με τον τοπικό σύλλογο Ο.Φ. Ιεράπετρας. Το καλοκαίρι του 2017, μετακινήθηκε στον έτερο τοπικό σύλλογο, τον Α.Σ. Ιεράπετρας.
Διεθνής σταδιοδρομία
Είναι πρώην διεθνής με τις Εθνικές Νέων και Ελπίδων της Ελλάδας, έχοντας κάνει το ντεμπούτο του σε έναν προκριματικό αγώνα για το Ευρωπαϊκό Πρωτάθλημα U19 του 2008 εναντίον της Βοσνίας και Ερζεγοβίνης U19.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εργοτέλη Κατηγορία:Ποδοσφαιριστές Παναιγιάλειου Κατηγορία:Ποδοσφαιριστές Ο.Φ. Ιεράπετρας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας
Μόδι Κωνσταντινούπολης
Το Μόδι είναι μια γειτονιά στην περιοχή Kadıköy στην ασιατική πλευρά της Κωνσταντινούπολης. Το όνομα αυτού του τόπου είναι το όνομα της Μόντα, στον χάρτη της Κωνσταντινούπολης που βρίσκεται στο έργο "Cihânnümâ" του Katih Çelebi, το οποίο λέγεται ότι πήρε το όνομά του από τον οίκο μόδας All Saints στην οδό Yusuf Kamil Pasha. [Ο οίκος χτίστηκε το 1878 μετά τον Κριμαϊκό πόλεμο. Η τοποθεσία βρίσκεται ανάμεσα στο κέντρο του Kadikoy και του Kurbağalıdere (πάρκο Yogurtçu). Το Μόδι διασχίζει το "Νοσταλγικό Τραμ" που αναχωρεί από το Kadıköy. Το Μόδι είναι διάσημο για τα παγωτά και τους τσαγερί-κήπους.
Κατηγορία:Διαμερίσματα της Επαρχίας Κωνσταντινούπολης
Μπερντ
Το Μπερντ, ή Περτ στα ανατολικά αρμενικά, (αρμενικά: Բերդ, παλαιότερα γνωστό ως Τοβουζγαλά ) είναι πόλη του μαρζ του Ταβούς, στα βορειοανατολικά της Αρμενίας. Ευρισκόμενη σε απόσταση 202 χιλιομέτρων από το Ερεβάν, η συγκεκριμένη πόλη, της οποίας η οικονομία βασίζεται κυρίως στη γεωργία, το 2008, αριθμούσε 8,561 κατοίκους.
Ετυμολογία
Ο όρος Περντ σημαίνει «κάστρο» ή «φρούριο» στα αρμενικά. Η συγκεκριμένη ονομασία προήλθε από το παλαιό φρούριο του Ταβούς, το οποίο βρίσκεται επί βραχώδους κορυφής, σε κοντινή απόσταση από την πόλη.
Εξωτερικός Σύνδεσμος
Κατηγορία:Αστικές κοινότητες του Ταβούς
Λίμνη Φοκσούντο
Η Λίμνη Φοκσούντο (νεπαλικά: फोक्सुण्डो ताल, μεταγραφή: Phoksuṇḍo tāl) είναι μια αλπική ολιγοτροφική λίμνη φρέσκου νερού στο εθνικό πάρκο Σέι Φοκσούντο στο Νεπάλ, ευρισκόμενο σε 3.611,5 μέτρα πάνω από το επίπεδο της θάλασσας στην επαρχία Ντόλπα. Η λίμνη Φοκσούντο έχει μέγεθος 494 εκταρίων με όγκο νερού 409.000.000 κυβικών μέτρων και για την απαλλαγή των 3.715 κυβικών μέτρων ανά δευτερόλεπτο. Το 2004, μια έρευνα από το Τμήμα Υδρολογίας και Μετεωρολογίας, μέτρησε το μέγιστο βάθος της λίμνης στα 145 μέτρα.
STS-41-D
STS-41-D (αγγλ. Space Transportation System, διαστημικό σύστημα μεταφορών) ήταν ο κωδικός που χαρακτήριζε την πρώτη αποστολή του Ντισκάβερι της NASA. Εκτός αυτού ήταν η 12η κατά σειρά αποστολή των διαστημικών λεωφορείων.
Λίμνη Φοκσούντο
Τον Σεπτέμβριο του 2007, η λίμνη Φοκσούντο έχει χαρακτηριστεί ως περιοχή Ραμσάρ. Ο αριθμός αναφοράς είναι 1694.
STS-41-D
Πλήρωμα
Το πλήρωμα που επάνδρωσε την πτήση, εκτός από τον διοικητή δεν είχε μέχρι τότε ενεργή εμπειρία διαστημικής πτήσης. Στην παρένθεση δίνεται ο μέχρι τότε αριθμός πτήσεων τους αντίστοιχα (συμπεριλαμβανομένης της παρούσας STS-41-D): * Αριθμός πτήσεων (συμπεριλαμβανομένης της παρούσας STS-41), ακολουθούμενος από τα εμβλήματα των αποστολών, στις οποίες έχουν πάρει μέρος.
Σριούσμπερι Τάουν
Η Σριούσμπερι Τάουν είναι αγγλική ποδοσφαιρική ομάδα. Συμμετέχει στην Φούτμπολ Λιγκ Ουάν. Ιδρύθηκε το 1886. Έδρα της ομάδας είναι το New Meadow χωρητικότητας 9875 θεατών στην κωμόπολη Σριούσμπερι.
STS-41-D
Περιγραφή της αποστολής
Το διαστημικό λεωφορείο Ντισκάβερι εκτοξεύθηκε για την παρθενική του πτήση - την 12η του προγράμματος - στις 30 Αυγούστου 1984. Ήταν το τρίτο κατά σειρά διαστημικό λεωφορείο που κατασκευάστηκε και ελαφρύτερο από τα άλλα δύο, κυρίως λόγω του ελαφρότερου αλεξίθερμου υλικού του.
Σριούσμπερι Τάουν
Εξωτερικοί σύνδεσμοι
Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1886
Λίμνη Φοκσούντο
Παραπομπές
Κατηγορία:Λίμνες του Νεπάλ
STS-41-D
Περιγραφή της αποστολής
Η αποστολή αρχικά προγραμματίστηκε για τις 25 Ιουνίου, αλλά λόγω ποικίλων τεχνικών προβλημάτων, συμπεριλαμβανομένης και της επαναμεταφοράς του σκάφους στο Κτίριο Συναρμολόγησης Πυραύλων, το λεγόμενο VAB (αγγλ. Vehicle Assembly Building) για την αντικατάσταση μιας κύριας μηχανής, η εκτόξευση επαναπροσδιορίστηκε για τις 30 Αυγούστου, ώρα 8:41 π.μ. EDT. Τελικά η εκτόξευση έγινε, με μία ελάχιστη καθυστέρηση 6 λεπτών και 50 δευτερολέπτων, αυτή τη φορά λόγω κάποιου ιδιωτικού αεροσκάφους που παραβίασε τον εναέριο χώρο της βάσης πλησιάζοντας την εξέδρα εκτόξευσης. Ήταν η τέταρτη προσπάθεια εκτόξευσης για το Ντισκάβερι. left|250 px|thumb|Η εκτόξευση της πτήσης STS-41-D.
Λόγω της δίμηνης καθυστέρησης, η αποστολή STS 41-F ακυρώθηκε (ενώ η STS 41-Ε είχε ήδη ακυρωθεί) και τα αρχικά φορτία του περιλήφθηκαν αναγκαστικά στην πτήση STS 41-D, φτάνοντας ένα συνολικό φορτίο μάζας 21.000 κιλών, ένα ρεκόρ για τα διαστημικά λεωφορεία της εποχής εκείνης.
Το φορτίο αποτελούσαν ως επί το πλείστον τρεις δορυφόροι τηλεπικοινωνίας, ο SBS-D (Satellite Business Systems), ο Telstar 3-C για την Telesat του Καναδά και ο SYNCOM IV-2, ή Leasat-2, κατασκευασμένος από την Hughes και ναυλωμένος στο ναυτικό. Ο Leasat-2 ήταν ο πρώτος μεγάλος δορυφόρος τηλεπικοινωνιών που διέθετε τις απαραίτητες προδιαγραφές συγκεκριμένα για την εγκατάσταση από διαστημικό λεωφορείο. Και οι τρεις δορυφόροι εγκαταστάθηκαν με επιτυχία και μπήκαν σε λειτουργία.
Ένα άλλο ωφέλιμο φορτίο ήταν το OAST-l, ένας συλλέκτης ηλιακής ενέργειας, πλάτους τεσσάρων μέτρων, και μήκους 31 μέτρων, ο οποίος ήταν αναδιπλωμένος σε συσκευασία 180 χιλιοστών. Ο συλλέκτης έφερε ποικίλους διαφορετικούς τύπους πειραματικών ηλιακών κυττάρων. Ήταν η μεγαλύτερη δομή που εγκαταστάθηκε από επανδρωμένο διαστημικό σκάφος και και επεκτάθηκε αρκετές φορές για να αποδείξει τις δυνατότητες πραγματοποίησης μεγάλων μα και ελαφρών ηλιακών συλλεκτών για μελλοντική εφαρμογή σε μεγάλες εγκαταστάσεις στο διάστημα, π.χ. στον διεθνή διαστημικό σταθμό.
Το πείραμα Continuous Flow Electrophoresis System (CFES), που χρηματοδοτήθηκε από την εταιρεία McDonnell Douglas και χρησιμοποιεί ζωντανά κύτταρα, ήταν πιο εξελιγμένο από αυτό παλαιότερης πτήσης και λειτούργησε υπό την επίβλεψη του Walker για περισσότερο από 100 ώρες κατά τη διάρκεια της πτήσης. Πραγματοποίησε επίσης ένα πείραμα φοιτητών που εξέτασε τον σχηματισμό κρυσταλλικής δομής υπό την επιρροή της μικροβαρύτητας. Τα κυριώτερα σημεία της αποστολής ήταν η χρησιμοποίηση μιας φωτογραφικής μηχανής ταινιών IMAX, που συμπεριλήφθηκε αργότερα στο αντίστοιχο κινηματογραφικό έργο The Dream is Alive.
Η αποστολή διάρκεσε 6 ημέρες και 56 λεπτά, με την προσγείωση στο διάδρομο 17 του Edwards AFB, στις 5 Σεπτεμβρίου, ώρα 8:37 π.μ. PDT. Διάνυσε κατά την διάρκεια της πτήσης 3,6 εκατομμύρια χιλιόμετρα και έκανε 97 τροχιές γύρω από την γη.
Μεταφέρθηκε στην βάση του, στο Διαστημικό Κέντρο Κέννεντυ στις 10 Σεπτεμβρίου.
Το έμβλημα της αποστολής
Τα δώδεκα αστέρια του εμβλήματος της αποστολής συμβολίζουν ότι ήταν η δωδέκατη πτήση διαστημικού συστήματος μεταφορών.
Εξωτερικοί σύνδεσμοι
Κατηγορία:Αποστολές Διαστημικών Λεωφορείων Κατηγορία:Διαστημικές αποστολές το 1984
Μάρκος Καικίλιος Μέτελλος (πραίτορας το 206 π.Χ.)
Ο Μάρκος Καικίλιος Μέτελλος, λατιν.: Marcus Caecilius Metellus, ήταν Ρωμαίος πολιτικός, που υπηρέτησε ως πληβείος αγορανόμος (aedilis) το 208 π.Χ. και ως praetor urbanus το 206 π.Χ.
Βιογραφία
Ήταν γιος τού Λεύκιου Καικίλιου Μέτελλου και αδελφός τού Κόιντου Καικίλιου Μέτελλο και του Λεύκιου Καικίλιου Μέτελλου. Ενώ υπηρετούσε ως πληβείος αγορανόμος δίπλα στον Γάιο Σερβίλιο Γεμίνο, επέβλεψε την επανάληψη των Πληβείων Αγώνων για δύο ημέρες, δώρισε τρία αγάλματα στον ναό της Δήμητρας (Ceres), και έκανε συμπόσιο για τον Δία (Jupiter) κατά τη διάρκεια των εορτασμών. Εξελέγη πραίτορας το 206 π.Χ., την ίδια χρονιά που ο αδελφός του, Κόιντος, ήταν ύπατος και τού δόθηκε η δικαιοδοσία επί της πόλης. Το 205 π.Χ. υπηρέτησε ως πρεσβευτής στον Άτταλο Α' βασιλιά της Περγάμου.
Βιβλιογραφικές αναφορές
Κατηγορία:Ρωμαίοι πολιτικοί
Μυθολογία Ίνκα
Με τον όρο μυθολογία Ίνκα εννοείται το σύνολο των ιστοριών και των θρύλων, μέσω των οποίων διαμορφώνονται και συμβολίζονται τα θρησκευτικά πιστεύω του πολιτισμού των Ίνκας. Με την κατάκτηση του Περού από το Φρανσίσκο Πισάρρο, κάηκαν οι γραπτές πηγές του πολιτισμού των Ίνκας. Συνεπώς, η γνώση για τη μυθολογία του λαού αυτού προέρχεται από όποιες καταγραφές υπήρχαν εκείνη την περίοδο, από την αρχιτεκτονική και τα αγγεία των Ίνκας, καθώς και από τους μύθους και τους θρύλους που επέζησαν μες στην προφορική παράδοση των ιθαγενών.
Ιδρυτικός μύθος
Ο Μάνκο Κάπακ ήταν ο θρυλικός ιδρυτής της δυναστείας των Ίνκας στο Περού και στο Κούζκο. Γύρω από την προσωπικότητά του περιστρέφονται πολλοί θρύλοι. Σύμφωνα με έναν από αυτούς, ο Μάνκο Κάπακ ήταν γιος του Βιρακότσα, ενώ άλλος θρύλος λέει ότι ανήλθε από τα βάθη της λίμνης Τιτικάκα μέσω του θεού του ήλιου, Ίντι.
Σχετικά με την ίδρυση της πόλης Κούζκο, υπάρχει ο εξής μύθος: ο Μάνκο Κάπακ κι ο αδερφός του, Πατσακάμακ, ήταν γιοι του θεού Ίντι. Μαζί με τα υπόλοιπα αδέρφια τους, στάλθηκαν από τον Ίντι στη γη μαζί με ένα χρυσό ραβδί, υπαγορεύοντάς τους να χτίσουν ένα Ναό αφιερωμένο στο θεό Ήλιο όπου προσγειωνόταν το ραβδί. Το χρυσό ραβδί βυθίστηκε στο Κούζκο, που ονομάστηκε ομφαλός του κόσμου.
Θεότητες
Όπως και στη Ρωμαϊκή Αυτοκρατορία, οι Ίνκας επέτρεπαν στους πολιτισμούς που ενσωματώνονταν στην αυτοκρατορία τους να διατηρήσουν τη θρησκεία τους, συνεπώς υπάρχουν πολλές θεότητες με παρόμοιους ρόλους.
Οδομαντική
Η Οδομαντική (ή Οδομαντίδα) ήταν αρχαία φυλετική περιοχή (χώρα) της Μακεδονίας που όφειλε το όνομά της στη θρακική φυλή των Οδομάντων. Ως τις αρχές του 5ου π.Χ. αιώνα η περιοχή ονομαζόταν Παιονία και κατοικούνταν από τους Σιριοπαίονες. Η Οδομαντική, της οποίας πρωτεύουσα ήταν η αρχαία πόλη των Σερρών (η Σίρις-Σίρρα), εκτεινόταν ανατολικά της Βισαλτίας, από την άλλη μεριά του ποταμού Στρυμόνα και της Κερκινίτιδας λίμνης και συγκεκριμένα στις πρώην επαρχίες Σερρών, Φυλλίδας (βόρειο τμήμα της) και Νευροκοπίου (Δράμας). Τα βόρεια σύνορά της, που τη χώριζαν από τη Σιντική, θα ορίζονταν από κάποιο ρέμα λίγο πιο πάνω από τη Σκοτούσσα, που μνημονεύεται ως πόλη της Οδομαντικής. Στα ανατολικά θα εκτεινόταν ως το Νέστο ποταμό, ο οποίος αποτελούσε και το φυσικό σύνορο μεταξύ Μακεδονίας και Θράκης, και νότια ως τον Αγγίτη ποταμό, που όριζε τα σύνορά της με την Ηδωνίδα.
Κατά τη ρωμαϊκή (αυτοκρατορική) εποχή, παρατηρείται η λειτουργία πολλών μεταλλείων σιδήρου στην Οδομαντική και πιο συγκεκριμένα στους δυτικούς πρόποδες του Μενοίκιου όρους, όπως μαρτυρούν τα ίχνη (καμινεύματα) από μεταλλευτικές δραστηριότητες που έχουν εντοπιστεί σε διάφορες θέσεις.
Σενόλ Γκιουνές
Ο Σενόλ Γκιονές (Şenol Güneş, 1 Ιουνίου 1952) είναι Τούρκος προπονητής ποδοσφαίρου και πρώην παίκτης, σήμερα προπονητής της εθνικής Τουρκίας. Τα πιο αξιοσημείωτα προπονητικά του επιτεύγματα μέχρι σήμερα περιλαμβάνουν την καθοδήγηση της τουρκικής εθνικής ομάδας στην τρίτη θέση στο Παγκόσμιο Κύπελλο του 2002 και τη νίκη δύο τίτλων Süper Lig, και οι δύο με την Μπεσίκτας. Είναι επίσης γνωστός για τα κατορθώματά του ως τερματοφύλακας με την Τράμπζονσπορ, η οποία σήμερα αγωνίζεται σε ένα γήπεδο που πήρε το όνομά του. Κατά τη διάρκεια της καριέρας του ως ποδοσφαιριστής εκεί κέρδισε και τους 6 τίτλους Süper Lig του συλλόγου. Κατέχει το ρεκόρ για τα περισσότερα συνεχόμενα λεπτά που κράτησε απαραβίαστη την εστία του στο τουρκικό πρωτάθλημα με 1.110 λεπτά.
Παραπομπές
Κατηγορία:Τούρκοι προπονητές ποδοσφαίρου Κατηγορία:Τούρκοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Τουρκίας Κατηγορία:Ποδοσφαιριστές Τραμπζονσπόρ Κατηγορία:Προπονητές ποδοσφαίρου Μπόλουσπορ Κατηγορία:Προπονητές ποδοσφαίρου Ιστανμπούλσπορ ΑΣ Κατηγορία:Προπονητές ποδοσφαίρου Τραμπζονσπόρ Κατηγορία:Προπονητές ποδοσφαίρου Αντάλιασπορ Κατηγορία:Προπονητές ποδοσφαίρου Σανκάριασπορ Κατηγορία:Προπονητές ποδοσφαίρου Εθνικής Τουρκίας Κατηγορία:Προπονητές ποδοσφαίρου ΦΚ Σεούλ Κατηγορία:Προπονητές ποδοσφαίρου Μπεσίκτας Κατηγορία:Προπονητές ποδοσφαίρου Μπούρσασπορ
Ζαν Πολ Φιτουσσί
Δημοσίευσε εργασίες σχετικά με την ανεργία, τον πληθωρισμό και τις ανοικτές οικονομίες. Πρόσφατες εργασίες του ασχολούνται με τη σχέση μεταξύ της δημοκρατίας και της οικονομικής ανάπτυξης.
Εργάζεται επί της θεωρίας του πληθωρισμού, της ανεργίας, ανοικτές οικονομίες και το ρόλο των μακροοικονομικών πολιτικών, όπου υποστηρίζει ότι είναι ζωτικής σημασίας σε σχέση με την άκαμπτη δημοσιονομική και νομισματική πολιτική, διότι θα έχει αρνητικές επιπτώσεις στην ανάπτυξη και την απασχόληση. Πρόσφατες εργασίες του είναι αυτές σχετικά με τη σχέση μεταξύ της δημοκρατίας και της οικονομικής ανάπτυξης.
Κατά την διάρκεια τις οικονομικής κρίσης υποστηρίζει πως η Ελλάδα δεν βρίσκεται προ τις χρεοκοπίας αλλά και οι επιπτώσεις της κρίσης τις για τα άλλα μέλη της Ευρωπαϊκής Ένωσης είναι ανύπαρκτες.
Παραπομπές
Κατηγορία:Γάλλοι οικονομολόγοι
Άγγελος Δεληβορριάς
Ο Άγγελος Δεληβορριάς (Αθήνα, 1937 - 24 Απριλίου 2018 ) ήταν Έλληνας καθηγητής Πανεπιστημίου, επί 41 χρόνια διευθυντής του Μουσείου Μπενάκη, και μέλος της Ακαδημίας Αθηνών.
Η πορεία του
Απόφοιτος της Φιλοσοφικής Σχολής του Πανεπιστημίου Θεσσαλονίκης, ο Άγγελος Δεληβορριάς πραγματοποίησε μεταπτυχιακές σπουδές στο Πανεπιστήμιο του Φράιμπουργκ, στη Γερμανία (1956). Το 1965 διορίσθηκε στην Ελληνική Αρχαιολογική Υπηρεσία και υπηρέτησε στο Εθνικό Αρχαιολογικό Μουσείο. Το 1973 ανακηρύχθηκε πτυχιούχος του Πανεπιστημίου της Σορβόνης, στη σχολή École Pratique des Hautes Études. Ένα χρόνο αργότερα (1973) του ανατέθηκε η διεύθυνση του Μουσείου Μπενάκη της Αθήνας, του οποίου εισηγήθηκε την άμεση, ριζική ανάπλαση, που ολοκληρώθηκε έπειτα από 27 έτη (2000). Το 1992 αναγορεύτηκε καθηγητής της Ιστορίας της Τέχνης στο Τμήμα Θεατρικών Σπουδών της Φιλοσοφικής Σχολής του Πανεπιστημίου Αθηνών. Το 2000 τιμήθηκε από την Ακαδημία Αθηνών με Αργυρό Μετάλλιο, ενώ στο Μουσείο Μπενάκη απονεμήθηκε το «Χρυσό Μετάλλιο». Στις 31 Οκτωβρίου 2014, σε εκδήλωση που έλαβε χώρα στο κεντρικό κτίριο του Μουσείου, ανακοινώθηκε η αποχώρησή του από τη θέση του διευθυντή, καταλαμβάνοντας πλέον μια θέση στη Διοικητική Επιτροπή του ιδρύματος. Τον Ιούνιο του 2016 εξελέγη από την ολομέλεια της Ακαδημίας Αθηνών τακτικό μέλος στην προκηρυχθείσα έδρα Αρχαιολογία-Μουσειολογία.
Το έργο του στο Μουσείο Μπενάκη
Ο Άγγελος Δεληβορριάς πέτυχε να μετατρέψει αυτό που παρέλαβε (δηλαδή μια πολυδιάστατη ιδιωτική συλλογή που στεγαζόταν σε ένα νεοκλασικό κτίριο του κέντρου της Αθήνας) σε ένα πρωτοποριακό φορέα πολιτιστικής δράσης με πολλαπλά παραρτήματα, όπως το κτίριο της οδού Πειραιώς («Το Μουσείο της Γενιάς του '30») κ.ά. Με την έμπνευσή του αυτή, αφενός κατόρθωσε να προσελκύσει το ενδιαφέρον πολλών δωρεοδόχων, αφετέρου υλοποίησε μια αφηγηματική διαδικασία ανάπτυξης, που συνίσταται στη διαχρονική προβολή του ελληνικού πολιτισμού από την αρχαιότητα έως τη σημερινή εικαστική δραστηριότητα. Σύμφωνα με δήλωση του ίδιου, υπήρξε ο μακροβιότερος (διεθνώς) επικεφαλής μουσείου, αλλά ταυτόχρονα και ο μάνατζερ, ο «δημιουργός πόρων» (fundraiser) και ο επιστημονικός υπεύθυνος, όπως και ο άνθρωπος που είχε αναλάβει εξ ολοκλήρου τις πάσης φύσεως επαφές με τις διοικητικές υπηρεσίες του ελληνικού κράτους.
Παραπομπές
Κατηγορία:Έλληνες πανεπιστημιακοί Κατηγορία:Έλληνες ιστορικοί της τέχνης Κατηγορία:Μέλη της Ακαδημίας Αθηνών
Ρεζά Κολί Μιρζά Αφσάρ
Ο Ρεζά Κολί Μιρζά (1719 – 1749) από τη δυναστεία των Αφσαριδών ήταν ο πρώτος γιος τού κατακτητή Nαντέρ Σαχ.
Βιογραφία
Όταν ο Nαντέρ τέθηκε υπό την υπηρεσία ενός Πέρση ευγενούς, που τον προσέλαβε ως αγγελιαφόρο, ο Nαντέρ σκότωσε τον βοηθό αγγελιαφόρο. Αν και η ομιλία του προς τον Πέρση βασιλιά σουλτάνο Χουσεΐν των Σαφαβιδών έπεισε τον βασιλιά να τον συγχωρήσει, όταν ο Ναντέρ επέστρεψε στον εργοδότη του, ο ευγενής θύμωσε και ο Ναντέρ υποψιάστηκε ότι θα προσπαθούσε να τον σκοτώσει. Για να γίνει χειρότερο, ο Nαντέρ είχε ερωτευτεί την κόρη τού ευγενή και ήθελε να τη νυμφευτεί. Όταν ο ευγενής αρνήθηκε την πρόταση γάμου, ο Nαντέρ τον σκότωσε και έφυγε με την κόρη εκείνου στα βουνά, όπου γεννήθηκε ο Ρεζά Κολί Μιρζά. Ο Ρεζά, που ήταν το μοναδικό παιδί από τον πρώτο γάμο τού Ναντέρ, είχε ειδική θέση μεταξύ των γιων τού σάχη και τού δόθηκε ο τίτλος τού αντιβασιλιά, όταν ο Ναντέρ έφυγε από την Περσία σε μία στρατιωτική αποστολή, στην Ινδία των Μουγκάλ. Αποδείχθηκε ικανός διοικητής, που πλάι στον βετεράνο υποδιοικητή τού Nαντέρ Tαχμάσπ Χαν Τζαλαγιέρ, νίκησε τους στρατούς τού Ουζμπεκιστάν στα ανατολικά της αυτοκρατορίας, αν και ο Nαντέρ είχε διατάξει να σταματήσουν οι εχθροπραξίες.
Μετά τη θριαμβευτική επιστροφή τού Nαντέρ από τις νίκες του στην Ινδία και την Κεντρική Ασία, αυτός και ο Ρεζά Κολί γίνονταν όλο και πιο καχύποπτοι ο ένας για τον άλλον, κάτι που δύσκολα βοηθήθηκε από την επιδείνωση της ψυχικής υγείας τού Nαντέρ. Μετά από μία αποτυχημένη απόπειρα δολοφονίας, τα πράγματα έφτασαν στην κορυφή και ο Nαντέρ φυλάκισε τον γιο του, κατηγορώντας τον ότι ήταν ο συνωμότης. Σε μία έκρηξη οργής, ο Nαντέρ διέταξε να βγάλουν τα μάτια τού Rεζά, αλλά όταν τού παρουσιάστηκε το οδυνηρό θέαμα των δύο αποσπασμένων ματιών τού γιου του, μετάνιωσε αμέσως για την πράξη του.
Έχοντας χάσει τα μάτια του, ο Ρεζά έχασε και τη θέση του ως διάδοχος τού πατέρα του. Αργότερα εκτελέστηκε από έναν από τους διαδόχους τού Nαντέρ, τον Aντίλ Σαχ, σε μία προσπάθεια να αφαιρέσει τυχόν αντίπαλους διεκδικητές τού θρόνου.
Βιβλιογραφικές αναφορές
Κατηγορία:Δυναστεία των Αφσαριδών
Άλαν Πάρκερ
O σερ Άλαν Πάρκερ (Sir Alan William Parker; 14 Φεβρουαρίου 1944 - 31 Ιουλίου 2020) ήταν Άγγλος κινηματογραφιστής. Ξεκίνησε την καριέρα του ως συγγραφέας και σκηνοθέτης τηλεοπτικών διαφημίσεων. Μετά από περίπου δέκα χρόνια ως σκηνοθέτης διαφημίσεων, πολλές από τις οποίες κέρδισαν βραβεία δημιουργικότητας, ξεκίνησε να εργάζεται ως σεναριογράφος και σκηνοθέτης ταινιών.
Οι ταινίες του απέσπασαν δεκαεννέα βραβεία BAFTA, δέκα Χρυσές Σφαίρες και έξι Όσκαρ. Η ταινία Birdy επιλέχθηκε ως μια από τις Δέκα Καλύτερες Ταινίες του 1984 και κέρδισε το Ειδικό Βραβείο της Επιτροπής στο Φεστιβάλ Κινηματογράφου των Καννών το 1985. Ο Πάρκερ έγινε αξιωματικός του Τάγματος της Βρετανικής Αυτοκρατορίας για τις υπηρεσίες του στην βρετανική βιομηχανία του σινεμά και έγινε ιππότης του Τάγματος το 2002. Ήταν ενεργός τόσο στον βρετανικό κινηματογράφο όσο και στον αμερικανικό κινηματογράφο ενώ παράλληλα έδινε διαλέξεις σε σχολές κινηματογράφου. Το 2013 έλαβε το BAFTA Academy Fellowship Award, την υψηλότερη τιμή που η βρετανική Ακαδημία Κινηματογράφου μπορεί να δώσει σε έναν κινηματογραφιστή. Ο Πάρκερ δώρισε το προσωπικό του αρχείο στο Εθνικό Αρχείο του Βρετανικού Ινστιτούτου Κινηματογράφου το 2015.
Εξωτερικοί σύνδεσμοι
Κατηγορία:Άγγλοι παραγωγοί ταινιών Κατηγορία:Άγγλοι σεναριογράφοι Κατηγορία:Βραβευμένοι με BAFTA Κατηγορία:Άγγλοι σκηνοθέτες κινηματογράφου Κατηγορία:Αξιωματικοί του Τάγματος των Τεχνών και των Γραμμάτων Κατηγορία:Διοικητές του Τάγματος της Βρετανικής Αυτοκρατορίας
Τόμις Κονστάντσα
Η Τόμις Κονστάντσα (ρουμανικά: Tomis Constanța, ) είναι μια ρουμανική πετοσφαιρική ομάδα με έδρα την Κωνστάντζα. Βρίσκεται στην 14η θέση της κατάταξης των ευρωπαϊκών συλλόγων.
Εξωτερικοί σύνδεσμοι
Κατηγορία:Πετοσφαιρικές ομάδες Ρουμανίας
Άρκανσο
Το Άρκανσο (αγγλικά: State of Arkansas) ( (ARkən-saw)), στην ελληνική γλώσσα απαντά κατά μεταγραμματισμό και ως Αρκάνσας), είναι πολιτεία που βρίσκεται στην νότια περιοχή των ΗΠΑ. Έχει έκταση 137.732 τ.χλμ. και πληθυσμό 3.042.155 κατοίκους (εκτίμηση 2021) . Το όνομα του είναι Αλγκονκουιανό όνομα του Quapaw Indians. Το Άρκανσο συνορεύει με έξι πολιτείες (με τη φορά του ωρολογίου: Β:Μιζούρι · Α:Τενεσσί · ΝΑ:Μισισίπι · Ν: Λουιζιάνα · ΝΔ: Τέξας · Δ: Οκλαχόμα), και το ανατολικό σύνορό του ορίζεται ευρέως από τον Ποταμό Μισσισσιππή. Η ποικίλη γεωγραφία του κυμαίνεται από τις ορεινές περιοχές των βουνών Οζάρκς και Κουατσίτα, που αποτελούν τα Εσωτερικά Υψίπεδα των ΗΠΑ, μέχρι τα ανατολικά βαθύπεδα κατά μήκος του Ποταμού Μισσισσιππή.
Η πρωτεύουσα και πολυπληθέστερη πόλη είναι το Λιτλ Ροκ (197.000 κ.), που βρίσκεται στο κεντρικό τμήμα της πολιτείας.
ReCAPTCHA
Το reCAPTCHA είναι ένα σύστημα το οποίο αναπτύχθηκε αρχικά από τους Luis von Ahn, Ben Maurer, Colin McMillen, Ντέιβιντ Αβραάμ και Manuel Blum στο Πανεπιστήμιο Carnegie Mellon, και εξαγοράστηκε από την Google τον Σεπτέμβριο του 2009. Είναι ένα text based CAPTCHA αλλά με μια σημαντική καινοτομία. Οι λέξεις που εμφανίζονται για την λύση του συστήματος είναι λέξεις από βιβλία τα οποία είναι στο στάδιο της ψηφιοποίησης. Το reCAPTCHA ζητά από τους χρήστες να εισάγουν λέξεις που εμφανίζονται σε παραμορφωμένες εικόνες κειμένου στην οθόνη. Με την υποβολή των δύο λέξεων που απαιτούνται, προστατεύονται και οι ιστοσελίδες από bots, που προσπαθούν να έχουν πρόσβαση σε υπηρεσίες περιορισμένης πρόσβασης και βοηθά στην ψηφιοποιήση βιβλίων.
Άρκανσο
Γεωγραφία
Βλέπε επίσης: Κατάλογος κομητειών του Άρκανσο, Κατάλογος πόλεων στο Άρκανσο, Κατάλογος δήμων του Άρκανσο, Κατάλογος ενδημικών φυτών του Άρκανσο thumb|left|250px|Θέα από την κορυφή του Όρους Πτι Ζαν στην κοιλάδα του ποταμού Άρκανσο, από το Mather Lodge του πάρκου [[Petit Jean State Park.]] left|thumb|Ο ποταμός Μπάφαλο, ένα από τα φυσικά στοιχεία που έδωσαν στην πολιτεία το προσωνύμιο Η Φυσική Πολιτεία (The Natural State).
ReCAPTCHA
Λειτουργία
Το σαρωμένο κείμενο που προορίζεται για ψηφιοποίηση αναλύεται από δύο διαφορετικά προγράμματα OCR. Οι λέξεις που δεν αναγνωρίστηκαν από το κείμενο ή τα προγράμματα μεταφράζονται  διαφορετικά, χαρακτηρίζονται ύποπτες και μετατρέπονται σε CAPTCHA.Το σύστημα εμφανίζει δύο λέξεις, μια γνωστή στο σύστημα ώστε να γίνει ο έλεγχος, αν είναι άνθρωπος η bot, και μία άγνωστή στο σύστημα (ύποπτη λέξη από κάποιο βιβλίο). Ο χρήστης θα πρέπει να απαντήσει και στις δύο αυτές λέξεις. Το σύστημα, αν η πρώτη (γνωστή) λέξη είναι σωστή, επιτρέπει την πρόσβαση στην υπηρεσία και καταχωρεί την απάντηση της δεύτερης (άγνωστης) σαν πιθανή λύση. Οι άγνωστες λέξεις εμφανίζονται κι άλλες φορές, ώστε να υπάρχει σύγκριση για την ορθότητα της λύσης.
Άρκανσο
Γεωγραφία
Ο Ποταμός Μισσισσιππής αποτελεί το μεγαλύτερο μέρος το ανατολικού ορίου του Άρκανσο, εκτός από τις κομητείες Κλέι και Γκριν όπου ο Ποταμός Σαιντ Φράνσις αποτελεί το δυτικό σύνορο του Missouri Bootheel, και σε δεκάδες τοποθεσίες όπου το τωρινό κανάλι του Μισσισσιππή έχει δημιουργήσει μαιάνδρους από εκεί που είχε τελευταία φορά νομικά  προσδιορισθεί. Το Άρκανσο μοιράζεται το νότιο σύνορο του με την Λουιζιάνα, το βόρειο με το Μιζούρι, το ανατολικό με το Τενεσσί και το Μισσισσίππι και το δυτικό με το Τέξας και την Οκλαχόμα.
ReCAPTCHA
Παραπομπές
http://www.cs.cmu.edu/~biglou/reCAPTCHA_Science.pdf
http://www.google.com/recaptcha/intro/index.html
Άρκανσο
Γεωγραφία
Το βορειοδυτικό Άρκανσο είναι μέρος του Οροπεδίου Οζάρκ περιλαμβανομένων των Ορέων Οζάρκ, στα νότια είναι τα Όρη Κουατσίτα και αυτές οι περιοχές χωρίζονται από τον ποταμό Άρκανσο· το νότιο και το ανατολικό μέρος του Άρκανσο ονομάζονται Lowlands (Χαμηλή Γη). Αυτές οι οροσειρές είναι μέρος της περιοχής των Εσωτερικών Υψιπέδων των ΗΠΑ, της μόνης μεγάλης ορεινής περιοχής μεταξύ των Βραχωδών Ορέων και των Αππαλαχίων Ορέων. Το υψηλότερο σημείο στην πολιτεία είναι το Όρος Μάγκαζαιν στα Όρη Κουατσίτα· υψώνεται στα 2.753 ft (839 μ.) από το επίπεδο της θάλασσας.
Δημογραφία
Το Γραφείο Απογραφών των Ηνωμένων Πολιτειών υπολογίζει ότι ο πληθυσμός του Άρκανσο ήταν 2.937.979 στς 1 Ιουλίου του 2011, αυξημένο κατά 0,76% από την απογραφή του 2010.
Κατά το 2006 το Άρκανσο είχε εκτιμώμενο πληθυσμό 2.810.872, που αποτελεί αύξηση 29.154, ή 1,1%, από το προηγούμενο έτος και αύξηση 105.756, ή 4,0%, από το έτος 2000. Αυτή περιλαμβάνει μια φυσική αύξηση από την τελευταία απογραφή 52.214 ανθρώπων (που σημαίνει 198.800 γεννήσεις μείον 146.586 θανάτους) και αύξηση λόγω της καθαρής μετανάστευσης 57.611 ανθρώπων προς την πολιτεία. Η μετανάστευση έξωθεν των Ηνωμένων Πολιτειών κοδήγησε σε μια καθαρή αύξηση 21.947 ανθρώπων, και η μετανάστευση μέσα στη χώρα προκάλεσε μια καθαρή αύξηση 35.664 ανθρώπων. Εκτιμάται ότι περίπου το 48,8% είναι αρσενικά, και 51,2% θηλυκά. Από το 2000 μέχρι το 2006 το Άρκανσο έχει υποστεί πληθυσμιακή αύξηση 5,1% ή 137.472. Η πυκνότητα πληθυσμού της πολιτείας είναι 51,3 κάτοικοι ανά τετραγωνικό μίλι.
Σύμφωνα με την Απογραφή των ΗΠΑ 2010, το Άρκανσο είχε πληθυσμό 2.915.918. Σε όρους φυλής και εθνότητας, η πολιτεία είχε 79,5% Λευκούς (77,5% μη Ισπανόφωνοι Λευκοί), 14,3% Μαύρους ή Αφροαμερικανούς, 0,7% Αμερικανούς Ινδιάνους και ιθαγενείς της Αλάσκα, 1,2% Ασιάτες, 0,2% Ιθαγενείς Χαβανέζοι και Άλλοι Νησιώτες του Ειρηνικού, 2,8% από Κάποια Άλλα Φυλή, και 1,3% από Δύο ή Περισσότερες Φυλές. Οι Ισπανόφωνοι ή Λατίνοι κάθε φυλής αποτελούσαν το 5% του πληθυσμού.
Σύμφωνα με την American Community Survey του 2006-2008, οι δέκα μεγαλύτερες ομάδες καταγωγής στην πολιτεία είναι οι Αφροαμερικανοί (15,5%), η Ιρλανδική (13,6%), Γερμανική (12,5%), Αμερικανική (11,1%), Αγγλική (10,3%), Γαλλική (2,4%), Σκωτοϊρλανδική (2,1%), Ολλανδική (1,9%), Σκωτική (1,9%) και Ιταλική (1,7%).
Οι Ευρωπαίοι Αμερικανοί έχουν ισχυρή παρουσία στα βορειοδυτικά Οζάρκς και το κεντρικό τμήμα της πολιτείας. Ο Αφροαμερικανοί ζουν κυρίως στο νότιο και το ανατολικό τμήμα της πολιτείας.
Σύμφωνα με την American Community Survey του 2006-2008, το 93,8% του πληθυσμού του Άρκανσο (άνω των πέντε ετών) μιλούσε μόνο Αγγλικά στο σπίτι. Περίπου το 4,5% του πληθυσμού της πολιτείας μιλούσε Ισπανικά στο σπίτι. Περίπου το 0,7% του πληθυσμού της πολιτείας μιλούσε οπιαδήποτε άλλη Ινδοευρωπαϊκή γλώσσα. Περίπου το 0,8% του πληθυσμού της πολιτείας μιλούσε μια Ασιατική γλώσσα, και το 0,2% μιλούσε άλλες γλώσσες.
Το 2006 το Άρκανσο είχε μεγαλύτερο ποσοστό καπνιστών από τον εθνικό μέσο όρο, με το 24,0% των ενηλίκων να καπνίζουν.
Θρησκεία
Το Άρκανσο, όπως οι περισσότερες Νότιες πολιτείες, είναι μέρος της Ζώνης της Βίβλου και είναι κυρίως Προτεσταντικό. Οι θρησκευτικές πεποιθήσεις των κατοίκων είναι οι ακόλουθες: thumb|right|250px|Arkansas Population Density Map Τα μεγαλύτερα σε αριθμό πιστών δόγματα το 2000 ήταν η Συνέλευση Νότιων Βαπτιστών με 665.307; η Ενωμένη Εκκλησία Μεθοδιστών με 179.383; η Ρωμαιοκαθολική Εκκλησία με 115.967; και η Αμερικανική Ένωση Βαπτιστών με 115.916.
Μεταφορές
right|thumb|200px|Το Άρκανσο με απεικόνιση των διαπολιτειακών και άλλων μεγάλων αυτοινητοδρόμων το 2009.
Το Σύστημα Διαπολιτειακών Αυτοκινητοδρόμων στο Άρκανσο περιλαμβάνει
Επίσης Επιπλέον Μελλοντικούς Διαπολιτειακούς Αυτοκινητοδρόμους υπό κατασκευή όπως:
Νόμος και κυβέρνηση
Ο παρών Κυβερνήτης του Άρκανσο είναι ο Μάικ Μπιμπ, ένας Δημοκρατικός, ο οποίος εκλέχθηκε στις 7 Νοεμβρίου 2006.
Ένας από τους Γερουσιαστές των ΗΠΑ από το Άρκανσο είναι ο Δημοκρατικός Μαρκ Πράιορ, και ο άλλος είναι ο Ρεπουμπλικανός Τζον Μπούζμαν. Η πολιτεία έχει τέσσερις έδρες στη Βουλή των Αντιπροσώπων. Μία έδρα κατέχουν οι Δημοκρατικοί: τον Μάικ Ρος (map), και τρεις από τους Ρεπουμπλικανούς: τον Ρικ Κρόφορντ (πολιτικός), (map), τον Τιμ Γκρίφφιν(map), και τον Στιβ Ουόυμακ(map).
Το Δημοκρατικό Κόμμα έχει την θέση της απόλυτης πλειοψηφίας στην Γενική Συνέλευση του Άρκανσο. Μια πλειονότητα τοπικών και πολιτειακών αξιωμάτων κατέχονται επίσης από τους Δημοκρατικούς. Αυτό είναι σπάνιο στον σύγχρονο Νότο, όπου η πλειοψηφία των πολιειακών αξιωμάτων κατέχεται από τους Ρεπουμπλικανούς. Το Άρκανσο είχε τη διάκριση το 1992 να είναι η μόνη πολιτεία στη χώρα που έδωσε την απόλυτη πλειοψηφία των ψήφων του σε έναν υποψήφιο στις προεδρικές εκλογές—τον καταγόμενο από εκεί Μπιλ Κλίντον—ενώ οι εκλεκτορικές ψήφοι κάθε άλλης πολιτείας κερδήθηκαν με σχετικές πλειοψηφίες των ψήφων μεταξύ των τριών υποψηφίων. Το Άρκανσο έχει γίνει πιο αξιόπιστα Ρεπουμπλικανικό στις προεδρικές εκλογές τα πρόσφατα έτη. Η πολιτεία ψήφισε τον Τζον ΜακΚέιν το 2008 με διαφορά 20 εκατοστιαίων μονάδων, κάνοντας το μια από τις λίγες πολιτείες στη χώρα που ψήφισε πιο Ρεπουμπλικανικά απ'ότι το 2004. (Οι άλλες ήταν η Λουιζιάνα, το Τενεσσί, η Οκλαχόμα και η Δυτική Βιρτζίνια.) Η φτωχή επίδοση του Ομπάμα στο Άρκανσο ήταν πιθανόν εξαιτίας της έλλειψης ενθουσιασμού από τους Δημοκρατικούς της πολιτείας μετά την αποτυχία της πρώην Πρώτης Κυρίας του Άρκανσο, Χίλαρι Κλίντον, να κερδίσει το χρίσμα, και της φτωχής επίδοσής του στους λευκούς ψηφοφόρους της υπαίθρου. Όμως, η Δημοκρατική παρουσία παραμένει δυνατή σε πολιτειακό επίπεδο· το 2006, οι Δημοκρατικοί εξελέγησαν σε όλα τα πολιτειακά αξιώματα από τους ψηφοφόρους σε μια Δημοκρατική "σάρωση" που περιελάμβανε την επανάκτηση της θέσης του κυβερνήτη από το Δημοκρατικό Κόμμα του Άρκανσο, και το 2008, τον νέο Γερουσιαστή Μαρκ Πράιορ να επανεκλέγεται με σχεδόν 80% των ψήφων εναντίον της Πράσινης υποψηφίου Ρεμπέκα Κένεντι χωρίς Ρεπουμπλικανική αντιπολίτευση.
Η μεγαλύτερη Ρεπουμπλικανική δύναμη βρίσκεται κυρίως στο βορειοδυτικό τμήμα της πολιτείας, ειδικά στο Φορτ Σμιθ και στη Μπέντονβιλ, καθώς και στο Βόρειο Κεντρικό Άρκανσο γύρω από την περιοχή του Mountain Home. Στην τελευταία περιοχή, οι Ρεπουμπλικανοί έχει γνωστοποιηθεί ότι έχουν κερδίσει 90% ή περισσότερο των ψήφων. Το υπόλοιπο της πολιτείας είναι πιο Δημοκρατικό. Το Άρκανσο έχει εκλέξει μόνο δύο Ρεπουμπλικανούς στη Γερουσία των ΗΠΑ από την Ανασυγκρότηση, τον Τιμ Χάτσινσον, ο οποίος ηττήθηκε μετά από μία θητεία από τον Μαρκ Πράιορ και τον Τζον Μπούζμαν, ο οποίος νίκησε την κάτοχο της θέσης Μπλανς Λίνκολν. Η Γενική Συνέλευση δεν έχει ελεγχθεί από το Ρεπουμπλικανικό Κόμμα από την Ανασυγκρότηση και είναι το τέταρτο πιο ισχυρό Δημοκρατικό Νομοθετικό Σώμα στη χώρα, μετά από αυτό της Μασαχουσέτης, της Χαβάης, και του Κονέκτικατ. Το Άρκανσο ήταν μία από τις τρεις μόνο πολιτείες μεταξύ των πολιτειών της Ομοσπονδίας που έστειλε δύο Δημοκρατικούς στη Γερουσία των ΗΠΑ (οι άλλες είναι η Φλόριντα και η Βιρτζίνια) κατά τη διάρκεια της πρώτης δεκαετίας του 21ου αιώνα.
Αν και οι Δημοκρατικοί έχουν μια συντριπτική πλειοψηφία εγγεγραμμένων ψηφοφόρων, οι Δημοκρατικοί του Άρκανσο τείνουν να είναι ελαφρώς πιο συντηρητικοί από τους εθνικούς ομολόγους τους, ιδίως αυτοί που ζουν εκτός του Λιτλ Ροκ. Αντικατοπτρίζοντας τον μεγάλο ευαγγελικό πληθυσμό της πολιτείας, η πολιτεία έχει μια ισχυρά συντηρητική κοινωνική τάση. Με βάση το Σύνταγμα του Άρκανσο το Άρκανσο είναι μια right to work state (με νόμους περιορισμού των συνδικάτων), ενώ οι ψηφοφόροι του πέρασαν απαγόρευση για τον ομοφυλοφιλικό γάμο με 75% να ψηφίζει υπέρ της απαγόρευσης, επίσης η πολιτεία είναι μια από τις ελάχιστες που νομοθετικά απαγορεύει τις αμβλώσεις.
Στο Άρκανσο ο αναπληρωτής κυβερνήτης εκλέγεται ξεχωριστά από τον κυβερνήτη και έτσι μπορεί να προέρχεται από διαφορετικό πολιτικό κόμμα.
Η θητεία κάθε αξιωματούχου είναι τετραετής. Οι αξιωματούχοι έχουν περιορισμό εκλογής για δύο πλήρεις θητείες συν οποιεσδήποτε κομματικές θητείες πριν την πρώτη πλήρη θητεία. Οι κυβερνήτες του Άρκανσο υπηρετούσαν διετείς θητείες μέχρι που ένα δημοψήφισμα επιμήκυνε τη θητεία στα τέσσερα έτη, με έναρξη ισχύος από τις γενικές εκλογές 1986. Οι εκλογές για πολιτειακά αξιώματα διεξάγονται δύο έτη μετά τις προεδρικές εκλογές.
Κάποιες κομητείες του Άρκανσο έχουν δύο κομητειακές έδρες, καθώς αντιτάχθηκαν στη συνηθισμένη μία έδρα. Η ρύθμιση ανάγεται στην εποχή που το ταξίδι μέσα στην πολιτεία ήταν εξαιρετικά δύσκολο. Οι έδρες βρίσκονται συνήθως στις αντίθετες πλευρές της κομητείας. Αν και το ταξίδι δεν είναι πια τόσο δύσκολο όσο ήταν κάποτε, υπάρχουν μικρές προσπάθειες να απαλειφθεί η ρύθμιση των δύο εδρών όπου υπάρχει, αφότου η έδρα της κομητείας είναι πηγή υπερηφάνειας (και θέσεων εργασίας) για την πόλη όπου βρίσκεται.
Εξωτερικοί σύνδεσμοι
Κατηγορία:Πολιτείες των ΗΠΑ
Τάμγουορθ ΦΚ
Η Τάμγουορθ ΦΚ είναι αγγλική ποδοσφαιρική ομάδα. Συμμετέχει στην Κόνφερενς Νορθ. Ιδρύθηκε το 1933. Έδρα της ομάδας είναι το The Lamb Ground χωρητικότητας 4195 θεατών. Υπάρχει μεγάλη αντιπαλότητα με τις Μπάρτον Άλμπιον και Νανίτον Μπόρο ΦΚ. Η ομάδα μετράει συμμετοχές στην Κόνφερενς Πρέμιερ.
Εξωτερικοί σύνδεσμοι
Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1886
Τσούκα Φθιώτιδας
Η Τσούκα είναι ημιορεινό χωριό της δυτικής Φθιώτιδας σε απόσταση 38 χιλιομέτρων από τη Λαμία. Βρίσκεται κτισμένο σε υψόμετρο 580 μέτρων σε θέση με πανοραμική θέα.
Τοπική κοινότητα Τσούκας
Το χωριό Τσούκα και ο οικισμός Παπαδέικα, με συνολικό πληθυσμό 379 κατοίκων κατά την απογραφή του 2011, συνιστούν την τοπική κοινότητα Τσούκας.
Ιστορία
Η ακριβής χρονολογία ίδρυσης του χωριού δεν είναι γνωστή, αλλά οπωσδήποτε πρέπει να είναι πριν το 1741, χρονολογία η οποία είναι χαραγμένη σε πέτρα τοίχου του ιερού ναού Αγίου Γεωργίου και η οποία κατά πάσα πιθανότητα αναφέρεται στην ημερομηνία κατασκευής του.
Ονομασία
Σχετικά με την ονομασία του χωριού, υπάρχουν οι τρεις παρακάτω εκδοχές: Οι πρώτοι κάτοικοι του χωριού, σύμφωνα με διηγήσεις των παλαιοτέρων, ίσως προήλθαν από την Ήπειρο, και σήμερα ασχολούνται κυρίως με τη γεωργία, την κτηνοτροφία και την αμπελουργία.
Αξιόλογες περιοχές - Διαδρομές – Αξιοθέατα
Γύρω από το χωριό υπάρχουν πολλές περιοχές για περίπατο: Βρύσες, Νύφης Κοτρώνι, Κρι, Προφήτης Ηλίας, Καραούλια, Τρανή Βρύση, Πιπίλια, Λιβάδια (Καταφύγιο), Στράγγειο, Θέρμα, Άγιος Ιωάννης, Χαλκιά Γούρνα, Κουτσομίλια, Καβρόρεμα.
Στο δρόμο Μακρακώμης - Τσούκας και στην περιοχή Χαλκιά Γούρνα βρίσκεται το κτήμα Γεωργίου Λιασκώνη, με την εκκλησία της Παναγίας, όπου στις 15 Αυγούστου πραγματοποιείται θεία λειτουργία συνδυασμένη με αξιόλογες εορταστικές εκδηλώσεις.
Αθλητισμός - Πολιτισμός
Μερικά από τα πολιτιστικά στοιχεία του χωριού είναι η δανειστική βιβλιοθήκη, ο Πολιτιστικός Σύλλογος Τσούκας, το πνευματικό - πολιτιστικό κέντρο, ο Σύλλογος Νεολαίας Τσούκας, ο χορευτικός όμιλος, η εφημερίδα Η Φωνή της Τσούκας και το Λαογραφικό Μουσείο - Χώρος Συνάντησης & Δημιουργίας Γυναικών.
Επιπρόσθετα, τακτικά διοργανώνονται εκδηλώσεις ψυχαγωγίας και διασκέδασης κρατώντας τη νεολαία σε ενεργό συμμετοχή στα κοινά του τόπου.
Αθλητικός Όμιλος Τσούκας
Η ποδοσφαιρική ομάδα ιδρύθηκε το 1981 και αγωνίζεται στην Α΄ Κατηγορία Φθιώτιδας.
Πολιτιστικός Σύλλογος Τσούκας
Ο πολιτιστικός «Σύλλογος των Απανταχού Τσουκιωτών, Άγιος Γεώργιος Τσούκας» ιδρύθηκε το 1979 και έχει ως αποκλειστικό σκοπό να συμβάλλει στην εξύψωση του πολιτιστικού επιπέδου του χωριού μέσω των κάθε είδους προσπαθειών και δραστηριοτήτων του.
Στην είσοδο του χωριού βρίσκεται το πολιτιστικό κέντρο (έναρξη ανέγερσης το 1988) στο οποίο πραγματοποιούνται οι πολιτιστικές εκδηλώσεις του συλλόγου, οι εκδηλώσεις του αθλητικού ομίλου και διάφορες κοινωνικές εκδηλώσεις.
Ο χορευτικός όμιλος ιδρύθηκε το 2010 στην Τσούκα.
Βιβλιοθήκη
Σε ανάμνηση του δημοτικού σχολείου, το οποίο λειτούργησε για τελευταία φορά την σχολική χρονιά 2010-2011, λειτουργεί δανειστική βιβλιοθήκη.
Λαογραφικό Μουσείο -Χώρος Συνάντησης Γυναικών
Δημιουργήθηκε το 2014 από τον Σύλλογο των Απανταχού Τσουκιωτών.
Παραπομπές
Κατηγορία:Χωριά του νομού Φθιώτιδας Κατηγορία:Δήμος Μακρακώμης
Οζάν Τουφάν
Ο Οζάν Τουρφάν (23 Μαρτίου 1995) είναι Τούρκος ποδοσφαιριστής ο οποίος αγωνίζεται ως μέσος για λογαριασμό της Φενερμπαχτσέ και της εθνικής ομάδας της Τουρκίας. Αγωνίζεται κυρίως στη δεξιά πτέρυγα. Ξεκίνησε την καριέρα του από την Μπούρσασπορ και το 2015 αποκτήθηκε από τη Φενερμπαχτσέ για 7 εκατομμύρια ευρώ.
Πραγματοποίησε το ντεμπούτο του με την εθνική αντρών το 2014. Ήταν μέλος των αποστολών της εθνικής Τουρκιάς στα Euro 2016 και 2020. Στο Euro 2016 σκόραρε μία φορά στη φάση των ομίλων.
Παραπομπές
Κατηγορία:Τούρκοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Τουρκίας Κατηγορία:Ποδοσφαιριστές Μπούρσασπορ Κατηγορία:Ποδοσφαιριστές Φενερμπαχτσέ Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Ευρωπαϊκού Πρωταθλήματος 2020
Χόρχε Μαχφούντ
Ο Χόρχε Μαχφούντ (ισπανικά: Jorge Majfud) είναι Ουρουγουανός συγγραφέας.
Βιογραφικά στοιχεία
Γεννήθηκε στο Τακουαρεμπό της Ουρουγουάης το 1969. Διδάσκει λατινοαμερικανική λογοτεχνία στο Πανεπιστήμιο της Τζώρτζια των ΗΠΑ. Έχει επισκεφθεί περισσότερες από σαράντα χώρες και οι ταξιδιωτικές του εντυπώσεις περιλήφθηκαν στα μυθιστορήματα και στα δοκίμιά του.
Έχει εκδώσει, μεταξύ άλλων, τα μυθιστορήματα Hacia qué patrias del silencio (memorias de un desaparecido) (1996), La reina de América (2002) και Perdona nuestros pecados (2007), καθώς και τα δοκίμια Crítica de la pasión pura (1998).
Ιστορίες και άρθρα του έχουν κυκλοφορήσει σε διάφορες εφημερίδες και περιοδικά όπως οι El País και La República του Μοντεβιδέο, Página/12 του Μπουένος Άιρες, Milenio του Μεξικού καθώς και τα Rebelión και Hispanic Culture Review του Πανεπιστημίου Τζωρτζ Μέισον.
Είναι ιδρυτής και εκδότης του περιοδικού SigloXXI – reflexiones sobre nuestro tiempo, και τακτικός συνεργάτης της εβδομαδιαίας έκδοσης της República, Bitácora.
Το 2012, το περιοδικό Foreign Policy τον κατέταξε ως «μία από τις δέκα προσωπικότητες με την μεγαλύτερη επιρροή ανάμεσα στους Ιβηροαμερικανούς διανοούμενους».
Έχει επίσης μεταφράσει και εκδόσει στα ισπανικά, το βιβλίο του Νόαμ Τσόμσκι Ilusionistas (Μαδρίτη, 2012)
Έχει εκδώσει βιβλία σε συνεργασία με άλλους συγγραφείς, όπως τον Σλάβοϊ Ζίζεκ, τον Εδουάρδο Γκαλεάνο, τον Ρέι Μπράντμπερι , τον Ζοζέ Σαραμάγκου, τον Μάριο Βάργας Λιόσα, τον Κάρλος Φουέντες, και τον Ερνέστο Σάμπατο.
Εξωτερικοί σύνδεσμοι
Κατηγορία:Ουρουγουανοί συγγραφείς Κατηγορία:Ουρουγουανοί αρχιτέκτονες
Οστρόβιτσα (Μπίχατς)
Η Οστρόβιτσα (κυριλλικά: Островица) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 15 κατοίκους.
Ιστορία
Εντός του εδάφους του χωριού ευρίσκεται το Φρούριο της Οστρόβιτσα, ανεγερθέν κατά την διάρκεια του 15ου αιώνα, στην θέση καταλοίπων οχυρώσεων χρονολογούμενων από την Προϊστορία. Καταληφθέν από τους Οθωμανούς το 1523, παρέμεινε υπό την κυριαρχία τους έως το 1878. Σήμερα, είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.
Purger & Co.
Η Purger & Co. ήταν γερμανική εταιρεία γραφικών τεχνών με έδρα το Μόναχο στη Γερμανία (στην οδό Mozartstraße 13). Κύριος φορέας της εταιρείας ήταν, πιθανότατα, ο Adolf Purger. Η εταιρεία ήταν γνωστή για τις έγχρωμες καρτ ποστάλ που παρήγαγε στις αρχές του 20ού αιώνα. Οι καρτ ποστάλ ήταν τυπωμένες σε τρίχρωμη χρωμολιθογραφία, ένα σύστημα που το αποκαλούσαν photochrome, και έφεραν την ένδειξη «Photochromiekarte». Η εταιρεία εκτύπωνε κάρτες όχι μόνο για λογαριασμό της, αλλά και για λογαριασμό άλλων εταιρειών, όπως για παράδειγμα τον οίκο Φαρούγια στην Κέρκυρα. Στην Purger & Co. αποδίδονται και μερικές από τις έγχρωμες καρτ ποστάλ του Κρικελλή της Τήνου.
Η Purger & Co. ήταν ενεργή τουλάχιστον κατά την περίοδο 1899-1920 με καρτ ποστάλ από όλη την Ευρώπη και τις χώρες της λεκάνης της Μεσογείου τυπωμένες με φωτο-χρωμολιθογραφία.
Οι καρτ ποστάλ της Purger & Co. ήταν αριθμημένες αρχικά στο κάτω μέρος της όψης τους και αργότερα (πιθανότατα μετά το 1905) στην πίσω τους πλευρά.
Σε μια δημοσίευση του 1907 η Purger & Co. παρουσιάζεται ως μια εξειδικευμένη εταιρεία για την «παραγωγή καρτών εξαίρετης ποιότητας και μεγάλης ποικιλίας» και γίνεται ειδική αναφορά στα χρώματά τους που «αναπαράγονται με τόσο τελειοποιημένη μέθοδο ώστε η διαβάθμιση των χρωμάτων αξίζει την εκτίμηση και την αναγνώρισή μας».
Η Purger & Co. θεωρήθηκε ως ένας από τους εκδότες με μεγάλη επιρροή στη διάρκεια της χρυσής περιόδου καρτ ποστάλ 1901-1905, ανάμεσα στα ονόματα των Hauser y Menet, Casa Laurent (και οι δυο σημαντικοί Ισπανικοί εκδοτικοί οίκοι), Künzlies (Künzli Brothers & Co. / Edition Max Künzli) της Ζυρίχης, Römmler & Jonas και Stengel & Co της Δρέσδης, Paul Trabert της Λειψίας, Brunner & Co του Κόμο, Knackstedt & Näther του Αμβούργου, E. Maass του Βερολίνου και Dr. Trenkler Co. της Λειψίας. Η Purger & Co. θεωρείται ένας από τους σημαντικότερους εκδότες έγχρωμων καρτ ποστάλ παγκοσμίως της εποχής της.
Εξωτερικοί σύνδεσμοι
Κατηγορία:Επιχειρήσεις της Γερμανίας Κατηγορία:Εκδότες καρτ ποστάλ Κατηγορία:Οικονομική ιστορία της Γερμανίας
Καστανερή Κιλκίς
Η Καστανερή (πρώην Μπαροβίτσα) είναι χωριό του Δήμου Παιονίας, (Δημοτικής Ενότητας Γουμενίσσης) της Περιφερειακής Ενότητας Κιλκίς.
Βρίσκεται σε απόσταση 10 χιλμ. βορειοδυτικά της Γουμένισσας, 24 χλμ. δυτικά του Πολυκάστρου και 50 χλμ. δυτικά του Κιλκίς, στις πλαγιές του Πάικου. Είναι ένα γραφικό ορεινό χωριό που φημίζεται για τα κάστανά του και την υπέροχη θέα σε όλη την Αμφαξίτιδα και την πεδιάδα της Θεσσαλονίκης. Το χωριό είναι χτισμένο σε υψόμετρο περίπου 750-800 μέτρα. Οι κάτοικοί του είναι ντόπιοι Μακεδόνες, με έντονη πολιτιστική δράση μέσω του πολιτιστικού συλλόγου «ΠΑΪΚΟ». Το χωριό διατηρεί παραδοσιακές σχέσεις με τα γειτονικά χωριά της Πέλλας: Αρχάγγελος, Περίκλεια, Νότια, Λαγγαδιά.
Η Μπαροβίτσα, που μετονομάστηκε σε Καστανερή το 1926, ήταν χωριό Βλαχομογλενιτών, οι οποίοι αργότερα σλαβοφώνησαν. Κατά τη Μακεδονική επανάσταση του 1878, οι Μπαροβιτσιώτες συμμετείχαν ενεργά και αρκετοί πήραν τα όπλα και κινητοποιήθηκαν. Όταν ο Γερμανός γλωσσολόγος Γκούσταβ Βάιγκαντ επισκέφτηκε την περιοχή το 1889 συνάντησε στο χωριό «130 σπίτια, 1000 κατοίκους, σχεδόν εκβουλγαρισθέντες», ενώ όταν το 1909 επισκέφτηκε τη Μπαροβίτσα ο Θεοντόρ Καπιντάν μόνο ενήλικες μιλούσαν βλάχικα.
Οι κάτοικοί του χωριού και κυρίως η οικογένεια Δογιάμα έπαιξαν μεγάλο ρόλο στο Μακεδονικό Αγώνα πολεμώντας τους Βούλγαρους στην κωμόπολη της Γουμένιτσας (Γουμένισσας), που τότε δρούσαν στην περιοχή. Ως ένδειξη ευγνωμοσύνης, οι κάτοικοι Γουμένισσας έδωσαν το όνομα του Γεωργίου (Γκόνου) Δογιάμα στο παλιό στρατόπεδο της Γουμένισσας. Οι κάτοικοι αδειάζουν το χωριό τον χειμώνα και μένουν μόνο λίγοι, ενώ το καλοκαίρι χρησιμεύει ως θέρετρο.
Εξωτερικοί σύνδεσμοι
Κατηγορία:Χωριά του νομού Κιλκίς Κατηγορία:Δήμος Παιονίας
ΚΣ Ντιναμό Βουκουρεστίου (πετοσφαίριση)
Η ΚΣ Ντιναμό Βουκουρεστίου είναι μια πετοσφαιρική ομάδα με έδρα το Βουκουρέστι, Ρουμανία. Έχει κατακτήσει 18 φορές το πρωτάθλημα Ρουμανίας, 5 φορές το κύπελλο, ενώ έχει αναδειχθεί και 3 φορές πρωταθλήτρια Ευρώπης.
Διακρίσεις
Κατηγορία:Πετοσφαιρικές ομάδες Ρουμανίας
Διοργανώσεις Ε.Π.Σ. Ζακύνθου 2015–16
Για την περίοδο 2015–16, η Ένωση Ποδοσφαιρικών Σωματείων Ζακύνθου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ζακύνθου.
Η πρωταθλήτρια της Α΄ κατηγορίας της ΕΠΣ Ζακύνθου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ζακύνθου, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Ζακύνθου είναι η εξής: Πρίν την έναρξη του πρωταθλήματος είχαμε τη μη δήλωση συμμετοχής στην Α΄ κατηγορία του «Α.Σ. Νέα Σάντα Ζακύνθου» και τη θέση του πήρε ο «Απόλλων Ζακύνθου».
Α΄ Κατηγορία
Στην Α΄ Κατηγορία συμμετέχουν 12 σύλλογοι. Ο Πρωταθλητής κρίνεται μέσω Play Off μεταξύ των τεσσάρων πρώτων της κανονικής περιόδου που παίρνουν ως μπόνους το 1/2 της βαθμολογικής διαφοράς απο την 4η ομάδα.
Κανονική Περίοδος
1 ο Α.Ο. Έσπερος παραιτήθηκε από τον αγώνα κατάταξης για την παραμονή, έτσι στην κατηγορία παραμένει ο Αχιλλέας Ζακύνθου
Play Off
Τα Play off ολοκληρώθηκαν στις 3 Μαΐου 2016 και πρωταθλήτρια αναδείχθηκε η ομάδα του Α.Ο. Τσιλιβή Σημείωση: Οι ομάδες ξεκίνησαν με τους εξής βαθμούς: Ζακυνθιακός 12, Τσιλιβή 11, Καταστάρι 10, Αγ.Λέων 0
Β΄ Κατηγορία
Οι 2 πρώτες ομάδες Αργάσι και Ελατιακός ανεβαίνουν στην Α΄. Εφόσον ο πρωταθλητής ΕΠΣΖ ανέβει στη Γ΄ Εθνική θα προβιβαστεί και ο Αετός Καλιπάδου που επικράτησε σε αγώνες κατάταξης μεταξύ 3ης και 4ης ομάδας της κανονικής διάρκειας. Πηγή: ZanteMats.gr
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ζακύνθου. Κυπελλούχος για την περίοδο 2015–16 αναδείχθηκε η ομάδα του Α.Ο. Κατασταρίου
Εξωτερικοί σύνδεσμοι
Κατηγορία:Ε.Π.Σ. Ζακύνθου Κατηγορία:Εγχώρια ποδοσφαιρικά πρωταθλήματα 2015–2016 Κατηγορία:Εγχώρια ποδοσφαιρικά κύπελλα 2015-2016